159 
blege sorthaarede og sortøjede Brasilianers Udseende. Mange 
Landsteder og et stort Kejseren tilhørende Lystslot smykke 
Byen og Omegnen; thi naar i den hede Tid Varmen i 
Rio bliver altfor trykkende, og gul Feber og andre epidemiske 
Sygdomme indfinde sig, flygter Hoffet og de rige Flu- 
minensere (Beboerne af Rio Janeiro) herhen, op i denne 
romantiske Egn mellem Bjergene, hvor den større Højde 
over Havet medfører større Kølighed og friskere Luft, og 
hvor der er fortrinligt Drikkevand. : 
Ved Petropolis forlod vi den brede udmærkede Landevej, 
som for faa Aar siden blev anlagt mellem Raiz de Serra 
(Foden af Bjergene) og Juiz de Fora, en By i det Indre, 
som nu er ifærd med at blive Omsætningssted og Stapel- 
plads for Tropeiroerne, saaledes at de nu ikke gjerne rejse 
længere end dertil, aflevere deres Bomuld, Kaffe osv. til 
videre Befordring ved Fragtvogne, og modtage de allerede 
i Forvejen bestilte og fra Rio afsendte europæiske Ma- 
nufakturvarer, som skulle tilfredsstille den nu ogsaa i 
det Indre vaagnende Sands for -Luxus. — Vi kom nu ind 
påa den Art Veje, ad hvilke al Samfærdsel i Brasilien 
hidtil er bleven besørget, og ad hvilke den endnu i De- 
cennier sikkert for allerstørste Delen vil blive besørget, 
nemlig Muldyrstier. Vi ville lidt nærmere betragte disse 
Brasiliens Landeveje. Man tænke sig en Sti, der overalt har 
den selv samme Brede af omtrent en Fod; thi Muldyrene 
gaa altid nøjagtigt det ene bag det andet, og deres Hove 
ere altid omtrent ens store; en Hovedlandevej i Brasilien 
maa man derfor ikke kjende paa dens Brede, som her- 
hjemme hos os, men paa dens Dybde; thi jo mere be- 
færdet, desto mere udhulet, desto dybere er Stien, Tvært- 
imod, træffer man undertiden en anden Vej, der har 
Hjulspor og Brede som en Markvej hos os, da er det 
